Kingston (Ontario)

Kingston er en by i provinsen Ontario i Canada. Den ligger der St. Lawrence-elven renner ut av Ontariosjøen. I 2011 hadde Kingston en befolkning på  og et areal på 451,19 km2.«Population and Dwelling Count Highlight Tables, 2016 Census», Census Canada. Lest 17. februar 2019. Innbyggerne er i hovedsak engelskspråklige.

Kingston er et sivilt og militært utdanningssentrum og huser krigsskolen Royal Military College of Canada og Queen's University.

Historie
Franskmannen Samuel de Champlain utforsket området, først i 1615 og deretter i 1673. Av de europeiske maktene var det Frankrike som først tok Cataraqui, stedet der Kingston ligger, i besittelse.«Kingston», The Canadian Encyclopedia. Stedet var strategisk beliggende, både militært og økonomisk. Franskmennene bygget Fort Frontenac. Britene erobret fortet i 1758 og i 1763 ble hele regionen avstått til Storbritannia. Stedet fikk navnet King's Town etter kong Georg III av Storbritannia.

I 1832 ble Kingston og Ottawa forbundet med Rideaukanalen, og dette satte fart i byens økonomiske utvikling. Fra 1841 og et par år framover var Kingston hovedstad i provinsen Canada. Byen fikk jernbane i 1856.

Militære institusjoner
Canadas første befalsskole, Royal Military College of Canada (RMC), ble etablert på Point Frederick i Kingston i 1874 og tok inn de første kadettene i 1876.«Royal Military College of Canada», The Canadian Encyclopedia.

McNaughton Barracks, tidligere Camp Barriefield, er en annen militærbase i byområdet.

Utdanning
I 1841 ble Queen's College at Kingston grunnlagt av den presbyterianske kirken. Institusjonen utviklet seg til Queen's University.«Queen's University», The Canadian Encyclopedia. 

St. Lawrence College ligger også i byen.

Referanser

Eksterne lenker

 City of Kingston, offisielt nettsted

Kategori:Byer i Ontario